Palui
Si Palui : 3 X 4 = 5
Lawas banar hidup Palui pina kada ubah-ubah. Pancarian maojek cukup gasan sahari dua hari, kada kawa kaya orang pina bakacukupan.
BANJARMASINPOST.CO.ID - Lawas banar hidup Palui pina kada ubah-ubah. Pancarian maojek cukup gasan sahari dua hari, kada kawa kaya orang pina bakacukupan.
Rancak haja pang inya tapikir handak bagawi kalain, mancari nang labih, tapi tatap haja kada kulihan.
Tabarungan Palui tabaca pangumuman di surat kabar gasan manjadi satpam di parusahaan. Langsung inya bulik mangincang.
Dirumah inya manyiapakan barataan kaparluan gasan malamar gawian satpam. Sibuk banar inya kasana kamari mamotokopi lawan maulah surat lamaran. Rahatan asik Palui manyusun, datang Tulamak bailang.
Baca juga: Opini - Bola Panas Pendidikan Pasca-UU Cipta Kerja
Baca juga: Kampanye Aman di Tengah Pandemi
Baca juga: Jemput Bola, Jasa Raharja Serahkan Santunan Kecelakaan Lalu Lintas Kurang 1 Hari
“Lagi baapa Lui, pina sibuk banar,” ujar Tulamak.
“Aku handak malamar jadi patugas satpam di parusahaan Mak ai.”
“Kaya apa sudah beres lah surat manyuratnya?” ujar Tulamak.
“Sadikit lagi Mak ai, imbah itu langkap ai,” sahut Palui.
“Napa lagi nang balum langkap Lui?
“Gambar lagi Mak ai, kabalujuran ikam datang kawa mangganii wan maantarakan aku bagambar.”
min_Latn min_Latn bjn_Latn bjn_Latn bjn_Latn bjn_Latn bjn_Latn ind_Latn ind_Latn ind_Latn bjn_Latn bjn_Latn ind_Latn bjn_Latn bjn_Latn bjn_Latn